નડાલે અબુ ધાબી, યુનાઇટેડ આરબ એમિરેટ્સ ખાતે રમાયેલી કેપિટલા વર્લ્ડ ટેનિસ ચેમ્પિયનશિપમાં ભાગ લઇને વર્ષની શરૂઆત કરી હતી. તેણે પોતાના જ દેશબંધુ ડેવિડ ફેરરને 7–6(3), 6–3થી હરાવ્યો હતો અને પ્રદર્શન ટુર્નામેન્ટમાં બીજી ફાઇનલમાં પહોંચ્યો હતો. ફાઇનલમાં નડાલે રોબિન સોડરલિંગને 7–6(3), 7–5થી હરાવ્યો હતો.

નડાલે ઓસ્ટ્રેલિયન ઓપન વોર્મ-અપ ટુર્નામેન્ટ, દોહામાં કતાર એક્સઝોનમોબિલ ઓપન એટીપી (ATP) 250 ઇવેન્ટમાં ભાગ લીધો હતો જેમાં તે ફાઇનલમાં હાર્યો હતો. તેણે પ્રથમ રાઉન્ડમાં ઇટાલીના સાઇમોન બોલેલીને 6–3, 6–3થી હરાવ્યો હતો અને બીજા રાઉન્ડમાં નડાલે પોટિટો સ્ટારાકને 6–2, 6–2થી હરાવ્યો હતો. નડાલની પ્રગતી ક્વાર્ટરફાઇનલમાં ચાલુ રહી હતી જ્યારે તે બેલ્જિયમના સ્ટીવ ડાર્કિસ સામે 6–1, 2–0થી આગળ હતો જે અંતે મેચમાંથી નિવૃત્ત થયો હતો. તેણે પાંચમાં ક્રમે સીડ થયેલા વિક્ટર ટ્રોઇકીને 6–1, 6–3થી હરાઇવ્યો હતો અને સેમિફાઇનલમાં 11 સ્ટ્રેટ ગેમ જીતી હતી. નડાલ પ્રારંભિક સેટમાં અગ્રેસર રહેવા અને બીજા સેટમાં બે મેચ પોઇન્ટ ધરાવતો હોવા છતાં ફાઇનલમાં નિકોલે ડેવિડેન્કો સામે 6–0, 6–7(8), 4–6થી હાર્યો હતો. ડેવીડેન્કોએ પણ ફાઇનલમાં પહોંચતા પહેલા સેમિફાઇનલમાં રોજર ફેડરરને હરાવ્યો હતો.

ઓસ્ટ્રેલિયન ઓપનના પ્રથમ રાઉન્ડમાં નડાલે ઓસ્ટ્રેલિયાના પીટર લુકઝેકને 7–6(0), 6–1, 6–4થી હરાવ્યો હતો. બીજા રાઉન્ડમાં તેણે લુકાસ લેકોને 6–2, 6–2, 6–2થી હરાવ્યો હતો. ત્રીજા રાઉન્ડમાં તેની ફિલિપ કોહલશ્રીબર દ્વારા કસોટી થઇ હતી અને અંતે તેને 6–4, 6–2, 2–6, 7–5થી હરાવ્યો હતો. ચોથા રાઉન્ડમાં તેણે ક્રોએશિયાના ઇવો કાર્લોવિકને 6–4, 4–6, 6–4, 6–4થી હરાવ્યો હતો. ક્વાર્ટરફાઇનલમાં નડાલ પ્રથમ બે સેટ 6–3, 7–6(2)થી ગુમાવ્યા બાદ ત્રીજા સેટમાં એન્ડી મુરે સામે 3-0 ડાઉનથી બહાર ફેંકાઇ ગયો હતો. નડાલની ઘૂંટણની તપાસ કર્યા બાદ ડોક્ટરોએ તેને બે સપ્તાહ સુધી આરામ લેવા અને બાદમાં બે સપ્તાહ સુધી પુનઃસ્થાપના માટે કહ્યું હતું.

નડાલ ઇન્ડિયન વેલ્સની બીએનપી (BNP) પારિબાસ ઓપન સિંગલ્સમાં સેમિફાઇનલમાં પહોંચ્યો હતો જ્યાં તે તેની ચેમ્પિયનશિપનો બચાવ કરતો હતો; જોકે, અંતિમ ચેમ્પિયન ઇવાન એલજ્યુબિસિકએ તેને ત્રણ સેટમાં હરાવ્યો હતો. તે અને તેના દેશબંધુ લોપેઝએ પ્રથમ ક્રમે સીડ કરાયેલા ડેનિયલ નેસ્ટર અને નેનાદ ઝિમેન્જિક સામે વાઇલ્ડકાર્ડ પ્રવેશકર્તા તરીકે, ડબલ્સ ટાઇટલ જીત્યું હતું. આ જીતે તેના ડબલ્સ રેન્કિંગમાં 175 સ્થાનનો વધારો કરીને વિશ્વના 66માં ક્રમે પહોંચાડ્યું હતું જ્યારે ઇન્ડિયન વેલ્સ પહેલા તે 241માં ક્રમે હતો. ઇન્ડિયન વેલ્સ બાદ નડાલ સોની એરિક્સન ઓપનની સેમિફાઇનલમાં પહોંચ્યો હતો જ્યાં તે આખરી ચેમ્પિયન એન્ડી રોડ્ડિક સામે ત્રણ સેટમાં હાર્યો હતો.

નડાલ મોનાકોમાં રમાયેલી મોન્ટે-કાર્લો રોલેક્સ માસ્ટર્સમાં સેમિફાઇનલમાં સાથી સ્પેનિશ ખેલાડી ડેવિડ ફેરરને 6–3, 6–2થી હરાવીને ફાઇનલમાં પહોંચ્યો હતો. વર્ષની શરૂઆતમાં દોહા બાદની તેની આ પ્રથમ ટૂર ફાઇનલ હતી. તે તેના દેશબંધુ ફર્નાન્ડો વર્ડાસ્કો સામે 6–0, 6–1થી ફાઇનલ જીત્યો હતો. તમામ પાંચ મેચમાં તેણે 14 ગેમ ગુમાવી હતી. ચેમ્પિયનશિપની દિશામાં આગળ વધવાની સફરમાં તેણે આ સૌથી ઓછી ગેમ ગુમાવી હતી. આ ફાઇનલ ગેમ્સની દૃષ્ટિએ સૌથી ટૂંકી માસ્ટર્સ 1000 ફાઇનલ હતી. આ જીત સાથે નડાલ ઓપન યુગમાં સળંગ છ વર્ષ સુધી ટુર્નામેન્ટ ટાઇટલ જીતનાર પ્રથમ ખેલાડી બન્યો.

અગાઉના વર્ષોથી વિપરિત, નડાલે બાર્સિલોના ટુર્નામેન્ટ (જેમાં તે પાંચ વખત બચાવ ચેમ્પિયન રહ્યો હોવા છતાં)નહીં રમવાનું પસંદ કર્યું હતું. તેની આગામી ટુર્નામેન્ટ 2010 ઇન્ટરનેઝનાલી બીએલએલ ડીઇટાલિયા હતી. તેણે તમામ સ્ટ્રેટ સેટમાં ફિલિપ કોહલશ્રીબર, વિક્ટર હનેસ્કુ, અને સ્ટાનલિયાસ વોવરિન્કાને હરાવ્યા હતા અને અપ્રિલમાં તેનો સળંગ 57 મેચનો વિજય નોંધાવ્યો હતો. સેમિફાઇનલમાં તેનો આક્રમક અર્નેસ્ટ્સ ગુલ્બિસ સામે મુકાબલો થયો હતો. ગુલ્બિસે અગાઉની ટુર્નામેન્ટમાં રોજર ફેડરરને હરાવ્યો હતો અને આ ક્લે-કોર્ટ સીઝનમાં નડાલને પ્રથમ વખત ત્રણ સેટ સુધી લઇ ગયો હતો. નડાલ 2 કલાક અને 40 મિનીટની રમત બાદ અંતે 6–4, 3–6, 6–4થી વિજયી રહ્યો હતો. બાદમાં તેણે તેના દેશબંધુ ડેવિડ ફેરરને ફાઇનલમાં 7–5, 6–2થી હરાવ્યો હતો અને તેનું રોમ ખાતે પાંચમું ટાઇટલ હાંસલ કર્યું હતું.જે આંદ્રે અગાસીના 17 એટીપી (ATP) માસ્ટર્સ ટાઇટલ જીતવાના વિક્રમને સમકક્ષ હતું.
નડાલ બાદમાં 2010 મુટુઆ મેડ્રિલેના મેડ્રિડ ઓપનમાં જ્યાં તે અગાઉના વર્ષમાં ઉપવિજેતા રહ્યો હતો. ટોચના આઠ સીડમાં સ્થાન ધરાવતો હોવાથી તેને પ્રથમ રાઉન્ડમાં બાય મળ્યું. બીજા રાઉન્ડમાં તેણે ક્વોલિફાયર ઓલેક્સન્ડ્ર ડોલ્ગોપોલોવ જુનિયરને સ્ટ્રેટ સેટમાં હરાવ્યો. ત્યાર બાદ તે છ ફૂટ નવ ઈંચ ઊંચા અમેરિકન ખેલાડી જોહન ઇસનર સામે રમ્યો. નડાલ સ્ટ્રેટ સેટ્સમાં 7–5, 6–4થી સરળતાથી જીતી ગયો. તેણે ક્વાર્ટરફાઇનલમાં ગેલ મોનફિલ્સને 6–1, 6–3થી અને ત્યાર બાદના રાઉન્ડમાં તેના દેશબંધુ નિકોલસ અલમેગ્રોને 4–6, 6–2, 6–2થી હરાવ્યો હતો. નિકોલસ તેની સૌ પ્રથમ માસ્ટર્સ 1000 સેમિફાઇનલ રમી રહ્યો હતો. અલમેગ્રો સામે તેની મેચનો પ્રથમ સેટ તેણે 2010માં અત્યાર સુધીમાં ક્લે પર ગુમાવેલો માત્ર બીજો સેટ હતો. નડાલે બાદમાં પ્રતિસ્પર્ધી રોજર ફેડરરને 6–4, 7–6(5)થી હરાવ્યો હતો અને 2009 ફાઇનલમાં ફેડરર સામે પરાજયનો બદલો લીધો હતો. આ વિજયે તેને 18મું માસ્ટર્સ ટાઇટલ અપાવ્યું હતું અને ઓલ-ટાઇમ વિક્રમ તોડ્યો હતો. એક જ વર્ષમાં ત્રણ ક્લે કોર્ટ માસ્ટર્સ ટાઇટલ જીતનાર અને સળંગ ત્રણ માસ્ટર્સ ઇવેન્ટ જીતનાર
તે સૌ પ્રથમ ખેલાડી બન્યો હતો. તેના બીજા જ દિવસે નડાલ બીજા ક્રમે ધકેલાઇ ગયો હતો.

તેના ફ્રેન્ચ ઓપનમાં પ્રવેશથી ઘણાએ એવી ધારણા કરી હતી કે ફાઇનલમાં નડાલ અને ફેડરર ફરી એક વાર ટકરાશે. જોકે, હરિફ રોબિન સોડરલિંગે ફેડરરને ક્વાર્ટરફાઇનલમાં 3–6, 6–3, 7–5, 6–4થી હરાવતા તે શક્ય બન્યું ન હતું. ફેડરરની સેમિફાઇનલમાં પહોંચવાની નિષ્ફળતાએ, નડાલ જો ટુર્નામેન્ટ જીતે તો વિશ્વના પ્રથમ ક્રમનું સ્થાન ફરીથી હાંસલ કરવાની તક પુરી પાડી હતી. નડાલ ફાઇનલમાં પહોંચ્યો હતો અને સોડરલિંગને 6–4, 6–2, 6–4થી હરાવીને ફ્રેન્ચ ઓપન જીતી હતી. આ જીતે નડાલરને સાતમું ગ્રાન્ડ સ્લેમ અપાવ્યું હતું અને તેને ઓલ-ટાઇમ યાદીમાં જોહન મેકએનરો, જોહન ન્યૂકોમ્બે, અને મેટ્સ વિલાન્ડરને સમકક્ષ બનાવ્યો હતો અને તેના સૌથી મોટા હરીફ રોજર ફેડરરને સપ્તાહો સુધી નંબર વનનું સ્થાન નકારીને વિશ્વના પ્રથમ ક્રમના ખેલાડી તરીકે ફરી દાવો કરવાની તક મળી હતી. આ વિજય સાથે નડાલ ક્લે પર ત્રણ માસ્ટર્સ સિરીઝ અને ફ્રેન્ચ ઓપન જીતનાર પ્રથમ ખેલાડી બન્યો હતો. પ્રસાર માધ્યમોએ તેને "ક્લે સ્લેમ" ગણાવ્યું હતું. રોલેન્ડ ગેરોસ ખાતે આ વિજય સાથે નડાલ બીજી વખત એક પણ સેટ ડ્રોપ કર્યા વગર ફ્રેન્ચ ઓપન જીત્યો હતો (અને આ વિક્રમ ધરાવનાર બીજોર્ન બોર્ગને સમકક્ષ બન્યો હતો). પેરિસમાં વિજય સાથે તેણે લંડનમાં રમાનારી વર્લ્ડ ટૂર ફાઇનલ તેનું સ્થાન સુરક્ષિત કર્યું હતું અને છ વર્ષમાં પાંચ ફ્રેન્ચ ઓપન ટાઇટલ જીતનાર સૌ પ્રથમ ખેલાડી બન્યો હતો.

જૂનમાં નડાલ એગોન (AEGON) ચેમ્પિયનશિપ્સમાં પ્રવેશ્યો હતો જે તેણે 2008માં પ્રતિષ્ઠિત ક્વિન્સ ક્લબ ખાતે જીતી હતી. તેણે વિમ્બલ્ડનની વોર્મઅપ તરીકે આ ગ્રાસ કોર્ટ ટુર્નામેન્ટમાં સિંગલ્સ અને ડબલ્સ રમ્યો હતો. તે ટોચના આઠ સીડમાં હોવાથી તેને પ્રથમ રાઉન્ડમાં બાય મળ્યું હતું. બીજા રાઉન્ડમાં, વિમ્બલ્ડ 2008 બાદની તેની સૌ પ્રથમ ગ્રાસ કોર્ટ પર મેચ રહ્યો હતો અને માર્કોસ ડેનિયલને 6–2, 6–2થી સરળતાથી હરાવ્યો હતો. ત્રીજા રાઉન્ડમાં તે ઉઝબેકિસ્તાનના ડેનિસ ઇસ્તોમિન સામે રહ્યો હતો અને તેને 7–6(4), 4–6, 6–4થી હરાવીને ક્વાર્ટરફાઇનલમાં પહોંચ્યો હતો. જો કે, તે તેના જ દેશબંધું ફેલિસિયાનો લોપેઝ સામે 6–7(5), 4–6થી હાર્યો હતો.
વિમ્બલ્ડનમાં નડાલે નેઇ નિશિકોરીને 6–2, 6–4, 6–4થી હરાવ્યો હતો. રોબિન હાસે 5–7, 6–2, 3–6, 6–0, 6–3થી જીતેને નડાલને લિમિટ સુધી લઇ ગયો હતો. ત્રીજા રાઉન્ડમાં તેણે ફિલિપ પેત્ઝસ્કનરને હરાવ્યો હતો. આ મેચ પાંચ સેટની દિલધડક મેચ હતી જેમાં નડાલે 6–4, 4–6, 6–7, 6–2,6–3થી જવલંત વિજય મેળવ્યો હતો. પેત્ઝસ્કનર સાથેની મેચ દરમિયાન નડાલને તેના કોચ અને કાકા ટોની નડાલ પાસેથી કોચિંગ મેળવવા માટે બે વખત ચેતવણી આપવામાં આવી હતી અને તેને વિમ્બલ્ડન સત્તાવાળાઓ દ્વારા $2000નો દંડ ફટકારવામાં આવ્યો હતો. કથિત રીતે, મેચ દરમિયાન નડાલને પ્રોત્સાહન આપતા બૂમ પાડવામાં આવેલા શબ્દો કોઇ પ્રકારના કોચિંગ સંકેત હતા. તેના 10ના રાઉન્ડમાં પૌલ-હેન્રી મેથીયુને મળ્યો હતો અને મેથીયુને 6–4, 6–2, 6–2થી સરળતાથી હરાવ્યો હતો. ક્વાર્ટરફાઇનલમાં તેણે સ્વિડનના રોબિન સોડરલિંગને ચાર સેટમાં 3–6, 6–3, 7–6(7–4), 6–1થી હરાવ્યો હતો. તેણે એન્ડી મુરેને સ્ટ્રેટ સેટ્સમાં 6–4, 7–6(8–6), 6–4થી હરાવ્યો હતો અને તેની ચોથી વિમ્બલ્ડન ફાઇનલમાં પહોંચ્યો હતો.

નડાલે ટોમસ બર્ડિકને સ્ટ્રેટ સેટ્સમાં 6–3, 7–5, 6–4થી હરાવીને 2010 વિમ્બલ્ડન મેન્સ ટાઇટલ જીત્યું હતું. વિજય બાદ નડાલે જણાવ્યું હતું કે, "તેના માટે તે એક સ્વપ્ન કરતા પણ વધુ છે" અને તેણે સેમિફાઇનલમાં એન્ડી મુરી સામેની મેચ દરમિયાન તેની પ્રતિકૂળતાઓ દરમિયાન તેના પ્રત્યે ઉદાર અને સહાયક રહેવા બદલ ત્યાં હાજર રહેલા દર્શકોનો આભાર માન્યો હતો. આ વિજયે તેને માત્ર 24 વર્ષની ઉંમરે બીજું વિમ્બલ્ડન ટાઇટલ અને આઠમું કરિયર મેજર ટાઇટલ અપાવ્યું હતું. આ વિજયે નડાલને તેનું સૌ પ્રથમ "ઓલ્ડ વર્લ્ડ ટ્રિપલ"નું બિરુદ અપાવ્યું હતું. આ બિરુદ મેળવનાર છેલ્લો વ્યક્તિ 1978માં બીજોર્ન બોર્ગ હતો. ("ઓલ્ડ વર્લ્ડ ટ્રિપલ" બિરુદ એક જ વર્ષમાં ઇટાલિયન ઓપન, ફ્રેન્ચ ઓપન, અને વિમ્બલ્ડન એમ ત્રણેય ટાઇટલ જીતનાર ખેલાડીને આપવામાં આવે છે).

નડાલ જર્મનીના ફિલિપ કોહલશ્રીબરને 3–6, 6–3, 6–4થી હરાવ્યા બાદ, વિમ્બલ્ડન બાદની તેની પ્રથમ હાર્ડ કોર્ટ ટુર્નામેન્ટ રોજર્સ કપમાં વિશ્વના બીજા ક્રમના ખેલાડી નોવાક ડીજોકોવિક, વિશ્વના ત્રીજા ક્રમના ખેલાડી રોજર ફેડરર, અને વિશ્વના ચોથા ક્રમના ખેલાડી એન્ડી મુરે સાથે સેમિફાઇનલમાં પહોંચ્યો હતો. સેમિફાઇનલમાં ચેમ્પિયનશિપનો બચાવ કરતા મુરેએ નડાલને 6–3, 6–4 પરાજય આપીને 2010માં સ્પેનિશ ખેલાડી પર બે વાર વિજય મેળવનાર એક માત્ર ખેલાડી બન્યો. નડાલ વિશ્વના પ્રથમ ક્રમના અને બીજા ક્રમના ખેલાડીની હાઇ-પ્રોફાઇલ ભાગીદારીમાં ડજોકોવિક સાથે ડબલ્સ પણ રમ્યો હતો. 1976માં જીમી કોનોર્સ અને આર્થર અશે બાદની આવી પ્રથમ જોડી હતી. જો કે, નડાલ અને ડોજોકોવિક પ્રથમ રાઉન્ડમાં કેનેડાના મિલોસ રાઓનિક અને વાસેક પોસ્પિસિલ સામે હાર્યા હતા. ત્યાર બાદના સપ્તાહમાં, સિનસિનાટી માસ્ટર્સમાં નડાલ ટોપ સીડ હતો અને ક્વાર્ટરફાઇનલમાં 2006 ઓસ્ટ્રેલિયન ઓપન ફાઇનલિસ્ટ માર્કોસ બઘડાટીસ સામે હાર્યો હતો. 
2010 યુએસ (US) ઓપનમાં નડાલ ત્રણ વર્ષમાં બીજી વખત ટોપ સીડ હતો. તેણે તેયમુરાઝ ગબશ્વિલી, ડેનિસ ઇસ્તોમિન, ગિલ્સ સાઇમન, 23માં ક્રમના સીડ ફેલિસિયાનો લોપેઝ, 8માં ક્રમના સીડ ફર્નાન્ડો વર્ડાસ્કો, અને 12માં ક્રમના સીડ મિખાઇલ યુઝનીને એક પણ સેટ ડ્રોપ કર્યા વગર હરાવ્યા હતા અને તેની પ્રથમ યુએસ (US) ઓપન ફાઇનલમાં પહોંચ્યો હતો અને તમામ ચાર મેજર ટુર્નામેન્ટની ફાઇનલમાં પહોંચનાર ઓપન યુગનો આઠમો પુરૂષ ખેલાડી બન્યો હતો. તે 24 વર્ષની ઉંમરે આવી સિદ્ધિ હાંસલ કરનાર એક માત્ર જીમ કુરિયર બાદનો બીજો સૌથી યુવા ખેલાડી બન્યો હતો. ફાઇનલમાં તેણે નોવાક ડીજોકોવિકને 6–4, 5–7, 6–4, 6–2થી હરાવ્યો હતો જેણે નડાલ માટે કરિયર ગ્રાન્ડ સ્લેમ પૂર્ણ કરી હતી અને તે કરિયર ગોલ્ડન સ્લેમ પૂર્ણ કરનાર આંદ્રે અગાસી બાદનો બીજો પુરૂષ ખેલાડી બન્યો હતો. એક જ વર્ષમાં ક્લે, ગ્રાસ અને હાર્ડ કોર્ટ પર ગ્રાન્ડ સ્લેમ જીતનાર સૌ પ્રથમ ખેલાડી બન્યો હતો. તે એક જ વર્ષમાં ફ્રેન્ચ ઓપન, વિમ્બલ્ડન, અને યુએસ (US) ઓપન જીતનાર 1969માં રોડ લેવર બાદનો પ્રથમ ખેલાડી બન્યો હતો. માત્ર નડાલ અને મેટ્સ વિલાન્ડર એવા પુરૂષ ખેલાડી છે જેમણે તેમની કારકિર્દીમાં ક્લે, ગ્રાસ અને હાર્ડકોર્ટ પ્રત્યેક પર બે ગ્રાન્ડ સ્લેમ જીત્યા હોય. નડાલ યુએસ (US) ઓપન જીતનાર 1984માં જોહન મેકએનરો બાદનો પ્રથમ ડાબોડી પુરૂષ ખેલાડી પણ બન્યો હતો. આ વિજયે તેને 2010 માટે યર-એન્ડ નંબર 1 રેન્કિંગ અપાવ્યું હતું અને નડાલને યર-એન્ડ નંબર વન રેન્કિંગ ફરીથી હાંસલ કરનાર (1989માં ઇવાન લેન્ડલ અને 2009માં રોજર ફેડરર બાદનો) ત્રીજો ખેલાડી બનાવ્યો હતો.

નડાલે બેંગકોકમાં યોજાયેલી 2010 પીટીટી (PTT) થાઇલેન્ડ ઓપન સાથે તેની એશિયન ટૂરનો પ્રારંભ કર્યો હતો જ્યાં તે સેમિફાઇનલમાં તેના દેશબંધુ ગિલેર્મો ગોર્સિયા લોપેઝ સામે હાર્યો હતો. નડાલ ફરીથી એકજૂથ થઇ શક્યો હતો અને ટોક્યોમાં યોજાયેલી 2010 રેકુટેન જાપાન ઓપન ટેનિસ ચેમ્પિયનશિપ્સ (ડેબ્યુ)માં તેણે સાન્ટિઆગો ગિરાલ્ડો, મિલોસ રાઓનિક, અને દિમિત્રી તુર્સોનોવને હરાવ્યા હતા. વિક્ટર ટ્રોઇકી સામેની સેમિફાઇનલમાં નડાલે નિર્ણાયક સેટ ટ્રાઇબ્રેકરમાં બે મેચ પોઇન્ટ બચાવ્યા હતા અને અંતે 9-7 સાથે વિજેતા બન્યો હતો. ફાઇનલમાં નડાલે ગેલ મોનફિલ્સને 6-1, 7-5થી સરળતાથી હરાવ્યો હતો અને સીઝનનું સાતમું ટાઇટલ મેળવ્યું હતું.

નડાલ બાદમાં શાંઘાઇમાં યોજાયેલી 2010 શાંઘાઇ રોલેક્સ માસ્ટર્સમાં રમ્યો હતો જ્યાં તે ટોપ સીડ હતો પરંતુ ત્રીજા રાઉન્ડમાં તે વિશ્વના 12 ક્રમના ખેલાડી જુર્ગેન મેલ્ઝર સામે હાર્યો હતો અને તેની સળંગ 21 માસ્ટર્સ ક્વાર્ટરફાઇનલ વિજય શ્રેણી તૂટી હતી. 5 નવેમ્બરના રોજ નડાલે જાહેરાત કરી હતી કે તે તેના ડાબા ખભામાં ટેન્ડિનિટિસને કારણે પેરિસ માસ્ટર્સમાંથી ઉમેદવારી પાછી ખેંચી રહ્યો છે. 21 નવેમ્બર 2010ના રોજ લંડનમાં નડાલ પ્રથમ વખત સ્ટિફન એડબર્ગ સ્પોર્ટ્સમેનશિપ એવોર્ડ જીત્યો હતો.
લંડન ખાતે 2010 એટીપી (ATP) વર્લ્ડ ટૂર ફાઇનલમાં નડાલે પ્રથમ મેચમાં રોડ્ડીકને 3-6, 7-6(5), 6-4થી, બીજા મેચમાં ડીજોકોવિકને 7–5, 6–2થી, ત્રીજી મેચમાં બર્ડિકને 7-6(3), 6-1થી હરાવીને તેની કારકિર્દીમાં ત્રીજી વખત સેમિફાઇનલમાં પહોંચ્યો હતો. રાઉન્ડ-રોબિન સ્ટેજમાં નડાલે પ્રથમ વખતા ત્રણ જીત હાંસલ કરી હતી. સેમિફાઇનલમાં તેણે ભારે રસાકસી ભરી મેચમાં મુરેને 7-6(5), 3-6, 7-6(6)થી હરાવ્યો હતો અને ટુર્નામેન્ટની તેની પ્રથમ ફાઇનલમાં પહોંચ્યો હતો. આ વર્ષમાં તેમના બીજા મુકાબલામાં ફેડરરે ફાઇનલમાં નડાલને 6–3, 3–6, 6–1થી હરાવ્યો હતો. મેચ બાદ નડાલે જણાવ્યું હતું કે: "રોજર કદાચ વિશ્વનો વધુ સંપૂર્ણ ખેલાડી છે. હું એમ નહીં કહું કે મેં તે મેચ એટલે ગુમાવી હતી કે હું થાકેલો હતો." આ વાત શનિવારે તેના મુરે પર વિજયના સંદર્ભમાં હતી. "આજે બપોરે મેં મારો શ્રેષ્ઠ પ્રયાસ કર્યો હતો પરંતુ રોજર મારા કરતા સારો હતો."

નડાલે 2010ની સીઝન ત્રણ સ્લેમ અને ત્રણ માસ્ટર્સ 1000 ટુર્નામેન્ટ જીતી અને વિશ્વના પ્રથમ ક્રમના ખેલાડીનું સ્થાન ફરી હાંસલ કરીને પુરી કરી હતી.

નડાલ માટે અગાઉની મેચ રોજર ફેડરર ફાઉન્ડેશન માટે ફેડરર સામે બે પ્રદર્શન મેચ હતી. પ્રથમ મેચ 21 ડિસેમ્બર 2010ના રોજ ઝુરીચ ખાતે રમાઇ હતી જ્યારે બીજી મેચ બીજા દિવસે મેડ્રિડ ખાતે રમાઇ હતી.

દાનવૃત્તિ
પ્રારંભિક જીવન
2010
2011